

ที่ มท ๐๘๑๖.๓/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ตุลาคม ๒๕๖๑

เรื่อง ประกาศผลการคัดเลือก “โรงเรียนต้นแบบเสริมสร้างคุณธรรมและจริยธรรมในสถานศึกษาสังกัดองค์กรปกครอง ส่วนท้องถิ่น (Moral Development School : MDS)” และ “โรงเรียนต้นแบบเสริมสร้างคุณธรรมและจริยธรรม ในสถานศึกษาสังกัดองค์กรปกครองส่วนท้องถิ่น (Moral Development School : MDS)” ที่มีผลงานดีเด่น เพื่อรับรางวัลถ้วยประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๓/๒๑๗๐ ลงวันที่ ๑๒ กรกฎาคม ๒๕๖๑

สิ่งที่ส่งมาด้วย สำเนาประกาศกรมส่งเสริมการปกครองท้องถิ่นฯ จำนวน ๑ ฉบับ

ตามหนังสือที่อ้างถึง กรมส่งเสริมการปกครองท้องถิ่นแจ้งให้โรงเรียนสังกัดองค์กรปกครองส่วนท้องถิ่นส่งผลการดำเนินโครงการตามแนวทางสร้างคุณธรรมและจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS) เพื่อคัดเลือกเป็น “โรงเรียนต้นแบบเสริมสร้างคุณธรรมและจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS)” และ “โรงเรียนต้นแบบเสริมสร้างคุณธรรมและจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS)” ที่มีผลงานดีเด่น เพื่อรับรางวัลถ้วยประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ความละเอียดทราบแล้วนั้น

บัดนี้ กรมส่งเสริมการปกครองท้องถิ่นได้ดำเนินการคัดเลือก “โรงเรียนต้นแบบเสริมสร้างคุณธรรมและจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS)” และ “โรงเรียนต้นแบบเสริมสร้างคุณธรรมและจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS)” ที่มีผลงานดีเด่น เพื่อรับรางวัลถ้วยประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เป็นที่เรียบร้อยแล้ว จึงขอความร่วมมือจังหวัดแจ้งผลการคัดเลือก ให้องค์กรปกครองส่วนท้องถิ่นที่ผ่านการคัดเลือกและองค์กรปกครองส่วนท้องถิ่นที่จัดการศึกษาทุกแห่งทราบ สำหรับกำหนดการรับรางวัลกรมส่งเสริมการปกครองท้องถิ่นจักแจ้งให้ทราบอีกครั้ง รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐๒-๒๔๑-๙๐๒๑-๓ ต่อ ๕๓๑๔

โทรสาร ๐๒-๒๔๑-๙๐๒๑-๓ ต่อ ๒๑๘

ผู้ประสานงาน : นางสาวภาวิดา ทรงไชยธราเวช ๐๙๒-๕๖๙๙-๖๑๕